SVEUČILIŠTE U ZAGREBU
Fakultet prometnih znanosti
10000 Zagreb, Vukelićeva 4

OBRAZLOŽENJE FINANCIJSKOG PLANA  ZA RAZDOBLJE  2025. – 2027.
1. UVOD
[bookmark: _Hlk147343210]Fakultet je visoko učilište u sastavu Sveučilišta u Zagrebu koje ustrojava i izvodi sveučilišne studije te znanstveni, istraživački i stručni rad u znanstvenom području tehničkih znanosti, znanstvenom polju tehnologija prometa i transport. Fakultet je pravna osoba sa statusom javne ustanove. Upisuje se u sudski registar i Upisnik visokih učilišta pri nadležnom ministarstvu. Osnivač i nositelj osnivačkih prava Fakulteta je Sveučilište.
Na Fakultetu prometnih znanosti studijski programi se izvode na tri razine: prijediplomskoj, diplomskoj i poslijediplomskoj. 
Fakultet izvodi tri sveučilišna prijediplomska studijska programa u trajanju od tri godine (šest semestara):
· Promet
· Logistika te
· Aeronautika.

Studiji Promet i Logistika su započeli s izvođenjem 1. listopada 2024. nakon dobivene dopusnice u postupku inicijalne akreditacije. Studenti upisani na ranije studijske programe Promet te Inteligentni transportni sustavi i logistika (smjerovi Inteligentni transportni sustavi i logistika), imaju pravo završiti studij po starom programu u  vremenskom roku određenom odlukama Fakultetskog vijeća.
Na sveučilišnom prijediplomskom studijskom programu Promet izvode se moduli:
· Cestovni promet
· Informacijsko-komunikacijski promet
· Inteligentni transportni sustavi
· Održivi multimodalni i urbani promet
· Zračni promet i
· Željeznički promet

Na sveučilišnom prijediplomskom studijskom programu Aeronautika izvode se smjerovi:
· Pilot, s usmjerenjima: Civilni pilot i Vojni pilot te
· Upravljanje zračnim prometom, s usmjerenjima: Kontrola zračnog prometa i Vojna kontrola zračnog prometa.


Fakultet izvodi tri sveučilišna diplomska studijska programa u trajanju od dvije godine (četiri semestra):
· Promet
· Inteligentni transportni sustavi i logistika te
· Aeronautika.

Na sveučilišnom diplomskom studijskom programu Promet izvode se smjerovi:
· Cestovni promet
· Željeznički promet
· Vodni promet
· Zračni promet
· Poštanski promet
· Informacijsko-komunikacijski promet i
· Gradski promet.
Na sveučilišnom diplomskom studijskom programu Inteligentni transportni sustavi i logistika izvode se smjerovi:
· Inteligentni transportni sustavi i
· Logistika.
Tijela Fakulteta su dekan i Fakultetsko vijeće.
Radi ustroja, usklađivanja i izvođenja sveučilišnih i stručnih studija, znanstvenog i visokostručnog rada, Fakultet osniva ustrojstvene jedinice. Ustrojstvene jedinice Fakulteta su zavodi, katedre i laboratoriji kao znanstveno-nastavne ustrojstvene jedinice, Hrvatsko zrakoplovno nastavno središte (HZNS) i Hrvatsko učilišno središte za kontrolu zračnog prometa (HUSK), centri izvrsnosti te administrativno-tehničke ustrojstvene jedinice. Fakultet može osnivati centre izvrsnosti iz područja tehničkih znanosti, polje tehnologija prometa i transport. 
Zavod je temeljna ustrojstvena jedinica koja se osniva u cilju organiziranog obavljanja znanstveno-istraživačkog rada, nastavne, stručne i ekspertizne djelatnosti, te povezivanja s gospodarstvom. Ukupan broj i naziv zavoda određeni su općim aktom Fakulteta:
· Zavod za cestovni promet
· Zavod za gradski promet
· Zavod za informacijsko komunikacijski promet
· Zavod za poštanski promet
· Zavod za vodni promet
· Zavod za zračni promet
· Zavod za željeznički promet
· Zavod za inteligentne transportne sustave
· Zavod za transportnu logistiku 
· Zavod za prometno planiranje
· Zavod za prometno – tehnička vještačenja
· Zavod za prometnu signalizaciju
· Zavod za aeronautiku

Svaki zavod za potrebe nastave, istraživanja i stručnog rada ima bar jedan laboratorij opremljen u skladu s aktivnostima zavoda. Sukladno tome postoje:
· Laboratorij za planiranje i modeliranje u cestovnom prometu
· Laboratorij za gradski promet
· Laboratorij za modeliranje i optimiranje informacijsko-komunikacijskih mreža i usluga
· Laboratorij za sigurnost i forenzičku sigurnost analizu informacijsko-komunikacijskog 
sustava
· Laboratorij za razvoj i primjenu informacijsko-komunikacijskih pomoćnih tehnologija
· Laboratorij za planiranje i modeliranje u vodnom prometu
· Laboratorij za modeliranje i simulacije u zračnom prometu/upravljanje zračnim 
prometom
· Laboratorij za sigurnost željezničkog prometa
· Laboratorij za modeliranje i simulacije željezničkih sustava
· Laboratorij za sustav georeferenciranog videa
· Ispitni laboratorij Zavoda za prometnu signalizaciju- ovlašteni laboratorij
· Laboratorij za prometno-tehnička vještačenja
· Laboratorij za znanosti o podacima u prometu i logistici – zajednički laboratorij sa 
tvrtkom ERICSSON NIKOLA TESLA d.d.
· Laboratorij za inteligentne transportne sustave
· Laboratorij za simulacije u logistici
· Laboratorij za kontrolu zračne plovidbe
· Laboratorij za aerodinamiku
· Laboratorij za simulaciju leta
· Laboratorij za zrakoplovne emisije
· Laboratorij za ispitivanja u aerotehnici
· Laboratorij za primijenjenu ergonomiju u prometu

Administrativno-tehničke ustrojstvene jedinice su: 
· ured dekana, 
· tajništvo u čijem su sastavu:
· Pravna služba
· Ured za upravljanje ljudskim resursima
· Financijsko-računovodstvena služba, 
· Studentska služba
· Ured za poslijediplomske studije
· Ured za nabavu, planiranje i razvoj
· Izdavačka djelatnost
· Ured za upravljanje infrastrukturom i
· Ured za promociju i odnose s javnošću.
· Knjižnica
· Informatička služba
· Ured za projekte i transfer tehnologije
· Ured za međunarodnu suradnju i mobilnost
· Ured za kvalitetu
· Ured za stručnu praksu i razvoj karijera
· Ured za nastavu i studente

HZNS i HUSK su posebne organizacijske jedinice koje su licencirane od strane Hrvatske agencije za civilno zrakoplovstvo i u njima se izvode praktične vježbe iz letenja i kontrole letenja u skladu s nacionalnim i međunarodnim propisima.
Fakultet je smješten na nekoliko lokacija u Zagrebu: Vukelićeva 4, Znanstveno-učilišni kampus Borongaj, Kušlanova 2 i aerodrom Lučko s ukupnom površinom radnog prostora od 7.174,50 m2. 

1. PROVOĐENJE I POVEĆANJE KVALITETE NASTAVNOG, STRUČNOG I ZNANSTVENO-ISTRAŽIVAČKOG RADA IZ ZNANSTVENOG POLJA TEHNOLOGIJA PROMETA I TRANSPORT, TE POVEĆANJE MEĐUNARODNE SURADNJE SA SRODNIM FAKULTETIMA
Cilj programa rada Fakulteta je uspješno provođenje te povećanje kvalitete nastavnog, stručnog i znanstveno-istraživačkoga rada iz znanstvenoga polja Tehnologija prometa i transport, te povećanje međunarodne suradnje sa srodnim fakultetima. 
Navedeni program će se ostvarivati kroz četiri cilja:
1. Izvođenje i inoviranje studijskih programa i njihova prilagodba potrebama gospodarstva, te podizanje kvalitete nastavnog procesa i kompetencije studenata koje će u većoj mjeri biti prilagođene potrebama gospodarstva.
2. Provođenje istraživanja i jačanje istraživačkog profila Fakulteta prometnih znanosti u polju Tehnologija prometa i transporta i realizacija aktivnosti iz  Strateškog programa znanstvenih istraživanja na Fakultetu prometnih znanosti za razdoblje od 2019. do 2024. kao i novog Strateškog programa planiranog za razdoblje od 2025. do 2030.
3. Provođenje stručne djelatnosti za potrebe gospodarstva te uspostavljanje bolje suradnje s predstavnicima gospodarstva.
4. Održavanje nastave za strane studente i povećanje dolazne i odlazne mobilnosti studenata, nastavnog i nenastavnog osoblja te povećanje međunarodne prepoznatljivosti.
Zakonske i druge pravne osnove na kojima se temelji program:
· Zakon o visokom obrazovanju i znanstvenoj djelatnosti
· Zakon o osiguranju kvalitete u visokom obrazovanju i znanosti 
· Statut Sveučilišta u Zagrebu
· Zakon o ustanovama
· Strategija razvoja Fakulteta prometnih znanosti Sveučilišta u Zagrebu za razdoblje 2024. - 2029.
· Strateški program znanstvenih istraživanja na  Fakultetu prometnih znanosti za razdoblje od 2019. do 2024.

CILJEVI PROVEDBE PROGRAMA U RAZDOBLJU 2025. – 2027. I POKAZATELJI USPJEŠNOSTI  KOJIMA ĆE SE MJERITI OSTVARENJE TIH CILJEVA

CILJ 1. Izvoditi postojeće i izraditi nove studijske programe i prilagoditi ih potrebama gospodarstva i budućnosti, te podići kvalitetu nastavnog procesa i kompetencije studenata u većoj mjeri prilagoditi potrebama gospodarstva.

OBRAZLOŽENJE CILJA
Fakultet provodi kvalitetno i učinkovito obrazovanje kroz sve tri razine sveučilišnog studija na studijskim programima utemeljenim na suvremenim znanstvenim spoznajama u znanstvenom području tehničkih znanosti, znanstvenom polju tehnologija prometa i transport.
Strateški ciljevi Fakulteta vezani su uz izmjene i unaprjeđenja studijskih programa koji uključuju pripremu prijedloga i provedbu izmjena programa prijediplomskog i diplomskog studija koji trebaju ići u smjeru prilagođavanja studijskih programa potrebama tržišta rada.
U svrhu usklađivanja politika upisa na Fakultet s potrebama tržišta rada odnosno utvrđivanja u kojoj mjeri postojeći studijski programi odgovaraju potrebama tržišta rada Fakultet prikuplja i analizirat će podatke o zapošljavanju studenata i njihovom profesionalnom razvoju. Prikupljeni i analizirani podaci poslužit će kao osnova za daljnje unapređivanje razvoja studijskih programa usklađenih s potrebama tržišta rada. 
S tim u vezi, izrađeni su novi sveučilišnog studijski programi prijediplomskih studija Aeronautika, Promet te Logistika. Novi prijediplomski studij Aeronautika započeo je s izvođenjem s početkom akademske godine 2023./2024. dok su novi prijediplomski studiji Promet i Logistika s izvođenjem započeli s početkom akademske godine 2024./2025. Započeti su postupci izrade novih studijskih programa diplomskih studija. Dovršetak postupaka očekuje se tijekom 2025. godine.
Velika pažnja posvetit će se razvoju studijskih programa utemeljenih na ishodima učenja te njihovoj provjeri. Posebna pažnja bit će usmjerena i na unaprjeđenje nastavne infrastrukture kao podloge za kvalitetnije laboratorijske vježbe: nabava računalne i laboratorijske opreme, razvoj multimedijskih učionica i slično. 
Pored navedenog, nužno je osigurati i visoku kvalitetu predavanja za što je potrebno organizirati i kontinuirano provoditi dodatno osposobljavanje i usavršavanje nastavnika (stručno usavršavanje, primjena različitih strategija učenja i poučavanja) te kontinuirano opremanje laboratorija Fakulteta. 
Paralelno s unaprjeđenjem prijediplomskih i diplomskih studija potrebno je podići i kvalitetu poslijediplomskih specijalističkih studija kako bi se Fakultet maksimalno uključio u  europski prostor visokog obrazovanja. Poticat ćemo mobilnost nastavnika kako bi se poboljšali istraživački i mentorski kapaciteti Fakulteta potrebni za uspješniju realizaciju doktorskog studija. 

POKAZATELJI UČINKA
	 Pokazatelj učinka
	Definicija
	Jedinica
	Polazna vrijednost 2024.
	Izvor podataka
	Ciljana vrijednost 2025.
	Ciljana vrijednost 2026.
	Ciljana vrijednost 2027.


	Izrađena analiza potreba tržišta rada
	Utvrditi broj zanimanja na tržištu rada za koje kompetencije daju studijski programi Fakulteta i za koje bi uz prilagodbu mogli davati
	Broj
	1
	Poslodavci,
HZMO-a i HZZ-a

	1
	1
	1

	Izrađeni inovirani studijski programi
	Izrada novih NPP u skladu s potrebama tržišta rada
	Broj 
	2 Prijediplomski (Promet i Logistika)
	Fakultet
	2
	1
	1

	Povećanje broja radionica za dodatno osposobljavanje i usavršavanje nastavnika 
	Kontinuirano provođenje osposobljavanja i usavršavanja nastavnika (stručno usavršavanje, primjena različitih strategija učenja i poučavanja)
	Broj

	2 
	Fakultet

	6
	6
	6




CILJ 2.  
Provoditi istraživanja i jačati istraživački profil Fakulteta prometnih znanosti u polju Tehnologija prometa i transporta i realizirati aktivnosti iz Strateškog programa znanstvenih istraživanja na Fakultetu prometnih znanosti za razdoblje od 2019. do 2024. kao i novog Strateškog programa planiranog za razdoblje od 2025. do 2030.
OBRAZLOŽENJE CILJA
[bookmark: _Hlk147299457]Fakultet prometnih znanosti je usvojio Strateški program znanstvenih istraživanja na  Fakultetu prometnih znanosti za razdoblje od 2019. do 2024. te je trenutno u izradi novog Strateškog programa planiranog za razdoblje od 2025. do 2030. Sukladno strateškim planovima, Fakultet u sljedećim godinama mora učiniti dodatne organizacijske i financijske napore za ostvarenje zadanih ciljeva. Poseban napor planira se učiniti na planu stvaranja i integriranja istraživačkih timova s ciljem jačanja njihovih kompetencija, povećanja broja publikacija u relevantnim znanstvenim časopisima A kategorije te uključivanja u znanstveno-istraživačke projekte (Horizon Europe, Hrvatska zaklada za znanost i sl.). Važna sastavnica istraživačke i inovacijske infrastrukture jesu laboratoriji u kojima se stvara istraživački potencijal za uključivanje u europske kolaboracijske programe. Stoga će infrastrukturni projekti obuhvatiti unaprjeđenje postojećih i opremanje novih laboratorija na Fakultetu prometnih znanosti, kao i novoosnovanog Centra izvrsnosti za sigurnost cestovnog prometa. 
Nadalje, napori i financijski resursi bit će usmjereni na daljnji razvoj doktorskog studija te stvaranju visokokvalificiranih istraživača iz područja tehničkih znanosti, polja tehnologije prometa i transport, uz stvaranje relevantnog znanja i izvornosti znanstvenog doprinosa. Uz navedeno, poticat će se daljnji razvoj inovativnog karaktera znanstvene djelatnosti radi povećanja kvalitete istraživačkih aktivnosti i povećanja istraživačke produktivnosti iz područja tehničkih znanosti, polja tehnologije prometa i transport.
POKAZATELJI UČINKA
	Pokazatelj učinka
	Definicija
	Jedinica
	Polazna vrijednost
2024.
	Izvor podatka
	Ciljane vrijednosti 2025.
	Ciljane vrijednosti 2026.
	Ciljane vrijednosti 2027.

	Jačanje znanstvenog istraživanja 
	Povećanje broja i domaćih i međunarodnih znanstvenih projekata
	Broj   projekata
	10
	Ured za projekte i transfer tehnologije
	12
	15
	17

	Jačanje znanstvene produktivnosti 
	Povećanje broja   znanstvenih radova najviše kategorije skladu s Pravilnikom o izboru u zvanja
	Broj radova 
	29
	Knjižnica
	35
	40
	47

	Povećanje i održavanje  istraživačkih kapaciteta novih laboratorija i obnova postojećih
	Planiranje sredstava za nabavu istraživačke opreme (hardware i software, simulator)
	Planirana sredstva u eur
	132.722,81 eur
	Računovodstvo
	152.000,00 eur

	172.000 eur
	172.000 eur






CILJ 3.
Provoditi stručnu djelatnost za potrebe gospodarstva te uspostaviti bolju suradnju s predstavnicima gospodarstva.
OBRAZLOŽENJE CILJA
Fakultet prometnih znanosti je jedina visokoškolska institucija u Republici Hrvatskoj koja na sveučilišnoj razini obrazuje stručnjake za sve grane prometa (osim pomorskog prometa), aeronautiku i logistiku. Uz to provodi znanstvena istraživanja u znanstvenom području tehničkih znanosti, znanstveno polje Tehnologija prometa i transport.
U zadnjih nekoliko godina Fakultet aktivno sudjeluje na programima cjeloživotnoga obrazovanja i u projektima za potrebe gospodarstva. Zbog navedenoga, Fakultet je osnovao Ured za projekte i transfer tehnologije i trgovačko društvo u 80% vlasništvu Fakulteta i 20% u vlasništvu Sveučilišta u Zagrebu. Planira se povećati aktivnost rada spomenutog trgovačkog društva na projektima za potrebe gospodarstva.
Nadalje, Fakultet ima aktivan Gospodarski savjet kroz čiji rad se planira jačanje suradnje s javnim i privatnim sektorom sve u svrhu unaprjeđenja obrazovnog procesa, znanstveno-istraživačkih aktivnosti te transfera znanja i tehnologije.

POKAZATELJI UČINKA
	Pokazatelj učinka
	Definicija
	Jedinica
	Polazna vrijednost 2024.
	Izvor podatka
	Ciljane vrijednosti 2025.
	Ciljane vrijednosti 2026.
	Ciljane vrijednosti 2027.

	Povećati stručne aktivnosti za potrebe gospodarstva
	Izrada elaborata, studija  i projekata  za potrebe gospodarstva 
	Broj ugovora
	62
	Ured za projekte i transfer tehnologije
	65
	65
	68

	Programi cjeloživotnog obrazovanja
	Izrada programa cjeloživotnog obrazovanja
	Broj održanih tečajeva za potrebe gospodarstva
	5
	Ured za projekte i transfer tehnologije
	5
	5
	6

	Povećanje suradnje s gospodarstvom
	Organizacija okruglih stolova i stručnih konferencija u suradnji s partnerima iz gospodarstva
	Broj
	17
	Ured za projekte i transfer tehnologije
	18
	18
	20



CILJ 4.
Održavati nastavu za strane studente,  povećati dolaznu i odlaznu mobilnost studenata, nastavnog i nenastavnog osoblja te povećati međunarodnu prepoznatljivost fakulteta.

OBRAZLOŽENJE CILJA
Fakultet sa srodnim fakultetima iz inozemstva ima potpisane ugovore i sporazume o suradnji i u zadnjih nekoliko godina povećava se broj međunarodnih razmjena te je osnovan i poseban Ured za međunarodnu suradnju i mobilnost. Potrebno je i dalje sustavno raditi na povećanju obima razmjene i poticati kompleksnije oblike suradnje (diplomski radovi, doktorski radovi, rad na projektima i sl.). Izrađen je novi nastavni plan i program za sveučilišni diplomski studij iz područja logistike na engleskom jeziku naziva LogisTics And mobiLity ManagemENT – TALENT (izrađen iz projekta LMI, ESF), program je akreditiran te se očekuje upis studenata i početak nastave na navedenom studiju. Projekt je realiziran u suradnji s Fakultetom strojarstva i brodogradnje iz Zagreba i Fakultetom organizacije i informatike iz Varaždina (oba sa Sveučilišta u Zagrebu) i predstavlja početak povećanih aktivnosti na planu internacionalizacije studijskih programa.

	40

	22/41
	Ured za mobilnost
	24/45
	27/45
	30/50

POKAZATELJI REZULTATA
	Naziv aktivnosti
	Jedinica
	Izvor podataka
	Tekući plan
 2024.
	Plan 2025.
	Plan 2026.
	Plan 2027.

	CILJ 1.
	Iznos u EUR     
	Računovodstvo (glavna knjiga)
	7.897.477,70
	8.340.007,90
	7.860.206,90
	7.719.354,30

	CILJ2.
	Iznos u EUR      
	Računovodstvo (glavna knjiga)
	564.105,55
	595.714,85
	561.443,35
	551.382,45

	CILJ3.
	Iznos u EUR      
	Računovodstvo (glavna knjiga)
	2.651.296,09
	2.799.859,80
	2.638.783,75
	2.591.497,52

	CILJ4.
	Iznos u EUR      
	Računovodstvo (glavna knjiga)
	169.231,66
	178.714,45
	168.433,00
	165.414,73



Pokazatelji rezultata temelje se na ostvarenju i realizaciji troškova pojedinih aktivnosti prema definiranim ciljevima. Sukladno navedenom ostvarenju i predviđanjima za buduća razdoblja procijenjena su ulaganja u pojedine ciljeve tijekom narednih godina. 


D e k a n
izv. prof. dr. sc. Marko Šoštarić



